b"\n_START_ARTICLE_\nVescomtat de Cambrai\n_START_PARAGRAPH_\nEl vescomtat o castellania de Cambrai fou una jurisdicci\xc3\xb3 feudal del nord de Fran\xc3\xa7a. Els castellans foren nomenats pels bisbes de Cambrai, que van tenir els drets eminents a partir del 1007 quan van adquirir definitivament el comtat de Cambrai, abans sota administraci\xc3\xb3 del bisbes per delegaci\xc3\xb3 imperial, per diploma d'Enric II del Sacre Imperi Romanogerm\xc3\xa0nic._NEWLINE_El primer vescomte esmentat fou Joan esmentat vers 970/980. Indisciplinat amb el bisbe aquest va nomenar Gautier de Lens per controlar-lo i finalment per substituir-lo._NEWLINE_Gautier el va succeir i \xc3\xa9s esmentat fins al 1011. Va deixar un fill, Gautier II._NEWLINE_Gautier II fou assassinat el 1041. Es va casar amb Ermentruda que despr\xc3\xa9s del 1041 es va casar amb Joan I d'Arr\xc3\xa0s. Va deixar dos fills sent l'hereva Adela de Cambrai que devia morir vers 1046, sent casada amb Hug de Douai_NEWLINE_Joan d'Arr\xc3\xa0s fou nomenat castell\xc3\xa0 el 1046/1048 (i procurador d'Arr\xc3\xa0s el 1046). Era viu el 1056. Es va casar amb Ermentruda (de Cambrai)_NEWLINE_Hug I de Douai, germ\xc3\xa0 de Gautier I castell\xc3\xa0 de Douai, fou nomenat castell\xc3\xa0 o vescomte en data desconeguda vers 1070. Vivia encara el 1097 i segurament fins al 1111. Es va casar amb Ada de Rumigny i va tenir tres fills, Sim\xc3\xb3 d'Oisy (mort abans que el pare), Hug d'Oisy i un altre Sim\xc3\xb3 d'Oisy._NEWLINE_Hug II de Douai i d'Oisy, el fil hereu, fou castell\xc3\xa0 de Cambrai i senyor d'Oisy et de Cr\xc3\xa8vecoeur. Va governar fins al 1133 i es va fer monjo a Vaucelles. Estava casat amb Hildiarda de Mons filla de Gusu\xc3\xad de Mons i van tenir quatre fills (Sim\xc3\xb3, i tres filles)._NEWLINE_Sim\xc3\xb3 d'Oisy va ser el successor i va governar almenys fins al 1171. de la seva dona Ada de la Fert\xc3\xa9-Ancoul (filla de Jofre de la Fert\xc3\xa9-Ancoul) va tenir cinc fills (Gil mort en batalla el 1164, Hug III, Pere bisbe de Cambrai el 1177, Hildiarda i Matilde)._NEWLINE_Hug III de Duai i d'Oisy va governar des de vers el 1171 fins a almenys el 1189. Es va casar amb Gertrudis (divorciada d'Humbert III comte de la Mauriena) filla de Thierry d'Als\xc3\xa0cia, comte de Flandes, la qual va renunciar als seus drets d'her\xc3\xa8ncia i es va fer monja a Messines. Hug es va casar en segones noces amb Margarita de Blois, filla de Tibald V de Blois, Chartres, etc. que despr\xc3\xa9s d'enviudar es va casar (1190) amb Ot\xc3\xb3 (Otto von Staufen) comte palat\xc3\xad de Borgony\xc3\xa0, i m\xc3\xa9s tard (vers 1200) amb el senyor Gauthier II d'Avesnes, i va morir el 12 de juliol de 1230._NEWLINE_L'her\xc3\xa8ncia va passar a la branca de la germana d'Hug III, Hildiarda d'Oisy, vescomtessa de Meaux, morta abans del 1177, que havia estat casada amb Andreu de Montmirail, senyor de la Fert\xc3\xa9-Gaucher (mort abans de 1180) representada pel fill d'aquestos dos, Andreu de Montmirail.\n_START_SECTION_\nRefer\xc3\xa8ncia\n_START_PARAGRAPH_\nGenealogia"